Loluičiai

Loluičiai (arba Laluičiai, Lalučiai) – kaimas Molėtų rajono savivaldybėje, prie kelio . Per kaimo žemes teka Žirgapievio upelis. Kaimo žemėse yra išlikusios trys senovinės kapinės: Maro kapeliai, Kapų kalnas, Saldotkalnis (visos pripažintos saugomais kultūros paminklais). Nuo XIX a. gyventojai laidojami Suginčių kapinėse. Priklauso Suginčių parapijai.

 Istorija 

Loluičių apylinkės apgyvendintos dar IX a. Pirmą kartą istoriniuose šaltiniuose Loluičiai paminėti 1620 m.

Apie 1932 m. istorinio gatvinio kaimo gyventojai išsikėlė gyventi į vienkiemius. 1939 m. kaime buvo 12 sodybų ir gyveno 56 gyventojai. 1948 m. įkurtas kolektyvinis ūkis – paskutinis Molėtų rajone. 1946–1965 m. apylinkėse veikė Lietuvos partizanai, tarp jų ir Antanas Kraujelis. 1964 m. kaime įvesta elektra. 1979 m. kaimo žemės numelioruotos, didžioji dalis sodybų sugriauta, gyventojai perkelti į Suginčių gyvenvietę. Šiuo metu kaime likę 2 sodybos. Iki 1991 m. aplinkinės žemės ir kaimas buvo „Petro Cvirkos“ kolūkio dalis.

 Gyventojai 

 Žymūs žmonės 
 Dr. Danius Lygis, 1999–2000 LR aplinkos ministras.

 Šaltiniai 

Kategorija:Molėtų rajono savivaldybės gyvenvietės